./data/phi0914/phi00140/phi0914.phi00140.perseus-lat1.xml
missus hic comes, ut ante dictum est, cum       simplicitatem iuvenis incauti et suis haud inmerito succensentis adsentando       indignandoque et ipse vicem eius captaret, in omnia ultro suam obferens operam,       fide data arcana eius elicuit   fugam ad       Romanos Demetrius meditabatur; cui consilio adiutor deum beneficio oblatus       videbatur Paeoniae praetor, per cuius provinciam spem ceperat elabi tuto posse             hoc consilium extemplo et fratri proditur       et auctore eo indicatur patri   litterae primum       ad obsidentem Petram adlatae sunt  inde Herodorus—princeps hic amicorum Demetrii       erat—in custodiam est coniectus et Demetrius dissimulanter adservari iussus             haec super cetera tristem adventum in       Macedoniam regi fecerunt  movebant eum et praesentia crimina; expectandos tamen,       quos ad exploranda omnia Romam miserat, censebat   his anxius curis cum aliquot menses egisset, tandem legati, iam ante       praemeditati in Macedonia, quae ab Roma renuntiarent, venerunt   qui super cetera scelera falsas etiam litteras, signo       adulterino T Quincti signatas, reddiderunt regi         deprecatio in litteris erat, si quid adulescens cupiditate regni prolapsusprolapus secum egisset: nihil eum adversus suorum quemquam facturum, neque eum       se esse, qui ullius inpii consilii auctor futurus videri possit  hae litterae       fidem Persei criminibus fecerunt   itaque Herodorus extemplo diu       excruciatus sine indicio rei  ullius in tormentis moritur   Demetrium iterum ad patrem accusavit Perseus        fuga per Paeoniam praeparata arguebatur et corrupti quidam, ut comites itineris       essent; maxime falsae litterae T Quincti urgebant   nihil tamen palam       gravius pronuntiatum de eo est, ut dolo potius interficeretur, nec id cura       ipsius, sed ne poena eius consilia adversus Romanos nudaret   ab Thessalonice Demetriadem ipsi cum iter esset,       Astraeum Paeoniae Demetrium mittit cum eodem comite Dida, Perseum Amphipolim ad       obsides Thracum accipiendos   digredienti ab se       Didae mandata dedisse dicitur de filio occidendo   sacrificium ab Dida seu institutum seu simulatum est, ad quod       celebrandum invitatus Demetrius ab Astraeo Heracleam venit  in ea cena dicitur       venenum datum   poculo epoto extemplo sensit;       et mox coortis doloribus, relicto convivio cum in cubiculum recepisset sese,       crudelitatem patris conquerens, parricidium fratris ac Didae scelus incusans       torquebatur   intromissi deinde Thyrsis quidam       Stuberaeus et Beroeaeus Alexander iniectis tapetibus in caput faucesque spiritum       intercluserunt  ita innoxius adulescens, cum in eo ne simplici quidem genere       mortis contenti inimici fuissent, interficitur